title: Nõukogu rakendusmäärus (EL) 2020/717, 28. mai 2020, millega rakendatakse määruse (EL) nr 224/2014 (piiravate meetmete kohta seoses olukorraga Kesk-Aafrika Vabariigis) artikli 17 lõiget 3

text:
                  29.5.2020

                  ET

                  Euroopa Liidu Teataja

                  L 168/61

         NÕUKOGU RAKENDUSMÄÄRUS (EL) 2020/717,
         28. mai 2020,
         millega rakendatakse määruse (EL) nr 224/2014 (piiravate meetmete kohta seoses olukorraga Kesk-Aafrika Vabariigis) artikli 17 lõiget 3
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 10. märtsi 2014. aasta määrust (EL) nr 224/2014 piiravate meetmete kohta seoses olukorraga Kesk-Aafrika Vabariigis, (1) eriti selle artikli 17 lõiget 3,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 10. märtsil 2014 vastu määruse (EL) nr 224/2014.

                     (2)

                     ÜRO Julgeolekunõukogu resolutsiooni 2127 (2013) alusel loodud ÜRO Julgeolekunõukogu komitee ajakohastas 5. mail 2020 ühe isiku, kelle suhtes kohaldatakse piiravaid meetmeid, tuvastamisandmeid.

                     (3)

                     Määruse (EL) nr 224/2014 I lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 224/2014 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. mai 2020

                  Nõukogu nimel

                  president

               G. GRLIĆ RADMAN

            (1)  ELT L 70, 11.3.2014, lk 1.

            LISA
            Määruse (EL) nr 224/2014 I lisa A osa (Isikud) loetelu kanne Martin KOUMTAMADJI kohta asendatakse järgmisega:

               „13. Martin KOUMTAMADJI (teise nimega: a) Abdoulaye Miskine b) Abdoullaye Miskine c) Martin Nadingar Koumtamadji d) Martin Nkoumtamadji e) Martin Koumta Madji f) Omar Mahamat)

               Ametinimetus: Relvarühmituse Front Démocratique du Peuple Centrafricain (FDPC) president ja ülemjuhataja

               Sünniaeg: a) 5. oktoober 1965 b) 3. märts 1965

               Sünnikoht: a) Ndïnaba, Tšaad b) Kobo, Kesk-Aafrika Vabariik c) Kabo, Kesk-Aafrika Vabariik

               Kodakondsus: a) Tšaad b) Kesk-Aafrika Vabariik c) Kongo

               Passi number: a) 06FBO2262 (KAVi diplomaatiline pass), välja antud 22. veebruaril 2007, kehtiv kuni 21. veebruarini 2012b) Kongo teenistuspass nr: SA0020249, välja antud 22. jaanuaril 2019, kehtiv kuni 21. jaanuarini 2022

               Aadress: Am Dafock, Vakaga prefektuur, Kesk-Aafrika Vabariik (viimane teadaolev asukoht)

               ÜRO poolt loetellu kandmise kuupäev:20. aprill 2020

               Muu teave: Martin Koumtamadji asutas FDPC 2005. aastal. Ta ühines koalitsiooniga Séléka 2012. aasta detsembris ja lahkus sealt 2013. aasta aprillis pärast seda, kui mässulised tulid Banguis võimule. Pärast Kamerunis vahistamist viidi ta üle Kongo Vabariiki Brazzaville’i. Ta juhatas pidevalt oma Kesk-Aafrika Vabariigis asuvaid üksusi, isegi siis, kui ta oli Brazzaville’is enne naasmist Kesk-Aafrika Vabariiki (2014. aasta novembrist kuni 2019. aastani). FDPC allkirjastas poliitilise kokkuleppe rahu ja leppimise kohta Kesk-Aafrika Vabariigis 6. veebruaril 2019, kuid Martin Koumtamadji ohustab jätkuvalt Kesk-Aafrika Vabariigi rahu, stabiilsust ja julgeolekut. Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu teabelehele: https://www.interpol.int/en/How-we-work/Notices/View-UN-Notices-Individuals.

               Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

            Vägivaldses tegevuses osaleva relvarühmituse Front
               Démocratique du Peuple Centrafricain (FDPC) president ja ülemjuhataja Martin Koumatamadji on osalenud tegevuses, mis ohustab Kesk-Aafrika Vabariigi rahu, stabiilsust ja julgeolekut, ning eelkõige 6. veebruaril 2019 Banguis allkirjastatud Kesk-Aafrika Vabariigi rahu ja leppimise poliitilise kokkuleppe rakendamist.
            Ta keeldus FDPC võitlejate desarmeerimisest, milleks ta kohustus Kesk-Aafrika Vabariigi rahu ja leppimise poliitilise kokkuleppe allkirjastamisel, ning 2019. aasta juulis ähvardas ta kukutada president Touadéra.
            Ta alustas 2019. aasta juunis koostööd Nourredine Adamiga (CFi.002), kelle suhtes on kehtestatud sanktsioonid, ja osales relvade salakaubaveos koos Nourredine Adami lähedase partneriga, et suurendada FDPC sõjalist võimet.
            Samuti tegi ta rühmitusele Front Populaire pour la Renaissance de la Centrafrique (FPRC) pakkumise viia 2019. aastal Vakaga prefektuuris toimunud lahingute ajal läbi sõjaline operatsioon koos oma relvarühmitusega.
            Ta takistas jätkuvalt riigivõimu taastamist FPDC tegevuspiirkondades, säilitades ebaseaduslikud teetõkked raha väljapressimiseks karjakasvatajatelt, ettevõtjatelt (sealhulgas Nana-Mambéré prefektuuris tegutsevatelt kullakaevandusettevõtjatelt) ja reisijatelt.
            FDPC pani tema juhtimisel Nana-Mambéré prefektuuris toime tegusid, mis kujutavad endast inimõiguste rikkumist, sealhulgas rünnakuid tsiviilisikute vastu 2019. aasta aprillis, tsiviilisikute röövimisi 2019. aasta märtsis (Zoukombo lähedal) ning seksuaalset ja soolist vägivalda 2019. aasta mais (Bagarys). Samuti pani FDPC 2017. aastal konfliktide ajal toime 14 seksuaalvägivallaakti.
            Aastatel 2016 kuni 2019 värbas FDPC lapsi sõduriteks relvakonfliktides ja sundis 11 tütarlast abielluma FDPC liikmetega.
            2019. aasta märtsis oli ta seotud humanitaarabi kohaletoimetamise takistamisega, kui FDPC korraldas Miskine’i juhtimisel mitu rünnakut Kamerunist Banguisse suunduval põhimaanteel.
            Lõpuks ründasid FDPC üksused 2019. aasta aprillis Zoukombo (Nana-Mambéré prefektuur) lähedal ja Bouar-Beleko teljel MINUSCAt.“


title: Komisjoni rakendusmäärus (EL) 2020/1007, 9. juuli 2020, millega peatatakse rakendusmääruse (EL) 2020/595 kohaste lamba- ja kitseliha eraladustamise toetuse taotluste esitamine

text:
                  10.7.2020

                  ET

                  Euroopa Liidu Teataja

                  L 223/3

         KOMISJONI RAKENDUSMÄÄRUS (EL) 2020/1007,
         9. juuli 2020,
         millega peatatakse rakendusmääruse (EL) 2020/595 kohaste lamba- ja kitseliha eraladustamise toetuse taotluste esitamine
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
         võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artikli 45 lõike 3 punkte a ja c,
         ning arvestades järgmist:

                     (1)

                     Vastavalt komisjoni rakendusmäärusele (EL) 2020/595 (3) on lamba- ja kitseliha eraladustamise toetus kättesaadav alates 7. maist 2020 kooskõlas komisjoni rakendusmääruses (EL) 2016/1240 sätestatud tingimustega.

                     (2)

                     Turuolukorra ja rakendusmääruses (EL) 2020/595 sätestatud lamba- ja kitseliha eraladustamise toetuskava kasutamise uurimisest tulenevalt on soovitatav lõpetada eraladustamistoetuse andmine ja määrata kindlaks taotluste esitamise lõppkuupäev. Komisjonil on kavas esitada asjakohane toetuse andmise lõpetamist käsitlev määrus põllumajandusturgude ühise korralduse komiteele arvamuse saamiseks. Siiski on tõenäoline, et toetuskava raames esitatakse liiga palju taotlusi.

                     (3)

                     Seetõttu on vaja peatada rakendusmääruses (EL) 2020/595 sätestatud toetusetaotluste esitamine ja lükata tagasi kõik need enne peatamisperioodi esitatud taotlused, mille puhul taotluse rahuldamise otsus oleks tehtud peatamisperioodil.

                     (4)

                     Spekulatsioonide vältimiseks peaks käesolev määrus jõustuma järgmisel päeval pärast selle avaldamist Euroopa Liidu Teatajas,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Rakendusmääruse (EL) 2020/595 artikli 3 kohaldamine peatatakse alates 10. juulist 2020 kuni 16. juulini 2020. Kõnealusel ajavahemikul esitatud taotlusi lepingute sõlmimise kohta ei võeta vastu.

               2.   Pärast 8. juulit 2020 esitatud taotlused, mille vastuvõtmise üle oleks otsustatud lõikes 1 esitatud ajavahemikul, lükatakse tagasi.

            Artikkel 2
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. juuli 2020

                  Komisjoni nimel

                  presidendi eest põllumajanduse ja maaelu arengu

                  peadirektoraadi

                  peadirektor

               Wolfgang BURTSCHER

            (1)  ELT L 347, 20.12.2013, lk 671.

            (2)  ELT L 206, 30.7.2016, lk 71.

            (3)  Komisjoni 30. aprilli 2020. aasta rakendusmäärus (EL) 2020/595, millega antakse lamba- ja kitseliha eraladustamise toetust ja määratakse eelnevalt kindlaks selle toetuse suurus (ELT L 140, 4.5.2020, lk 21).


title: Komisjoni rakendusmäärus (EL) 2020/996, 9. juuli 2020, milles käsitletakse karvakrooli, tümooli, D-karvooni, metüülsalitsülaadi ja L-mentooli preparaadi lubamist broilerite, noorkanade ja vähemlevinud kodulinnuliikide munalindude söödalisandina (loa hoidja Biomin GmbH) (EMPs kohaldatav tekst)

text:
                  10.7.2020

                  ET

                  Euroopa Liidu Teataja

                  L 221/87

         KOMISJONI RAKENDUSMÄÄRUS (EL) 2020/996,
         9. juuli 2020,
         milles käsitletakse karvakrooli, tümooli, D-karvooni, metüülsalitsülaadi ja L-mentooli preparaadi lubamist broilerite, noorkanade ja vähemlevinud kodulinnuliikide munalindude söödalisandina (loa hoidja Biomin GmbH)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlus karvakrooli, tümooli, D-karvooni, metüülsalitsülaadi ja L-mentooli preparaadi kasutamise lubamiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.

                     (3)

                     Kõnealuses taotluses käsitletakse loa andmist karvakroolist, tümoolist, D-karvoonist, metüülsalitsülaadist ja L-mentooli preparaadi kasutamiseks broilerite, noorkanade ja vähemlevinud kodulinnuliikide munalindude söödalisandina ning selle klassifitseerimist söödalisandite kategooriasse „zootehnilised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 15. mai 2019. aasta arvamuses (2) järeldusele, et kavandatud kasutustingimustel ei avalda karvakrooli, tümooli, D-karvooni, metüülsalitsülaadi ja L-mentooli preparaat kahjulikku mõju loomade tervisele ega tarbijate või keskkonna ohutusele. Toiduohutusamet jõudis ka järeldusele, et kasutajate kokkupuude preparaadiga sissehingamise teel on ebatõenäoline ning et naha või silmade sensibiliseerimise kohta ei saa teha mingeid järeldusi. Seetõttu leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste tervisele, eelkõige söödalisandi kasutajate puhul. Toiduohutusamet jõudis järeldusele, et kõnealune söödalisand võib tõhusalt parandada broilerite zootehnilisi näitajaid ning seda järeldust võib laiendada noorkanadele ja ekstrapoleerida vähemlevinud kodulinnuliikide munalindudele. Toiduohutusameti hinnangul ei ole vaja kehtestada turustamisjärgse järelevalve erinõudeid. Ühtlasi kinnitas toiduohutusamet määruse (EÜ) nr 1831/2003 kohaselt asutatud referentlabori esitatud aruande söödas sisalduva söödalisandi analüüsimeetodi kohta.

                     (5)

                     Karvakrooli, tümooli, D-karvooni, metüülsalitsülaadi ja L-mentooli preparaadi hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „muud zootehnilised lisandid“, lubatakse kasutada söödalisandina loomasöödas kõnealuses lisas esitatud tingimustel.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2019; 17(6):5724.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Söödalisandi sisaldus 12 % niiskusesisaldusega täissöödas (mg/kg)

                           Kategooria: zootehnilised söödalisandid. Funktsionaalrühm: muud zootehnilised lisandid (zootehniliste näitajate parandamine)

                        4d20

                        Biomin GmbH

                        Karvakrooli, tümooli, D-karvooni, metüülsalitsülaadi ja L-mentooli preparaat

                           Söödalisandi koostis

                        Preparaat koosneb järgmisest:

                                    —

                                    karvakrool (120–160 mg/g)

                                    —

                                    tümool (1–3 mg/g)

                                    —

                                    D-karvoon (3–6 mg/g)

                                    —

                                    metüülsalitsülaat (10–35 mg/g)

                                    —

                                    L-mentool (30–55 mg/g)

                                    —

                                    amorfne ränidioksiid (maksimaalselt 100 mg/g)

                                    —

                                    hüdrogeenitud taimeõli (maksimaalselt 700 mg/g)

                              Tahke, kapseldatud

                        Broilerid
                        Noorkanad
                        Vähemlevinud kodulinnuliikide munalinnud

                        -
                        -
                        -

                        65

                        105

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödalisandit ei tohi kasutada koos muude karvakrooli, tümooli, D-karvooni, metüülsalitsülaadi ja L-mentooli allikatega.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas nahakaitsevahendeid ja kaitseprille.

                        30.7.2030

                           Toimeaine kirjeldus

                        Karvakrool (CASi number: 499-75-2);
                        tümool (CASi number: 89-83-8);
                        D-karvoon (CASi number: 2244-16-8); metüülsalitsülaat (CASi number: 119-36-8);

                                    —

                                    L-mentool (CASi number: 2216-51-8)

                           Analüüsimeetod
                            (1)

                        Toimeainete sisalduse määramine:
                        gaasikromatograafia koos leekionisatsioondetektoriga (GC-FID).

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2020/1009, 10. juuli 2020, millega muudetakse rakendusmäärusi (EL) nr 808/2014 ja (EL) nr 809/2014 seoses teatavate COVID-19 puhangust tingitud kriisi lahendamise meetmetega

text:
                  13.7.2020

                  ET

                  Euroopa Liidu Teataja

                  L 224/1

         KOMISJONI RAKENDUSMÄÄRUS (EL) 2020/1009,
         10. juuli 2020,
         millega muudetakse rakendusmäärusi (EL) nr 808/2014 ja (EL) nr 809/2014 seoses teatavate COVID-19 puhangust tingitud kriisi lahendamise meetmetega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005, (1) eriti selle artikli 8 lõiget 3, artikleid 12 ja 67 ning artikli 75 lõiget 5,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (2) eriti selle artikli 62 lõiget 2,
         ning arvestades järgmist:

                     (1)

                     Komisjoni rakendusmääruse (EL) nr 808/2014 (3) artikli 4 lõikes 2 on sätestatud, kui palju maaelu arengu programmide muudatusi võivad liikmesriigid komisjonile esitada. Selleks et suurendada liikmesriikide paindlikkust maaelu arengu programmide kasutamisel COVID-19 puhangust tingitud kriisile (edaspidi „COVID-19 kriis“) reageerimiseks, ei tohiks kõnealuses artiklis osutatud muudatuste maksimaalset arvu kohaldada COVID-19 kriisile reageerimiseks esitatud maaelu arengu programmide muutmise ettepanekute suhtes, mis sisaldavad ka kriisiga mitteseotud elemente, tingimusel et need ettepanekud esitatakse komisjonile 30. juuniks 2021.

                     (2)

                     EAFRD toetuse kasutamine COVID-19 kriisi mõju leevendavate tegevuste ja taastamismeetmete jaoks, võib tähendada, et maaelu arengu programmide muid eesmärke ja sihte ei ole võimalik kavakohaselt saavutada. Sellist toetust tuleks seetõttu kontrollida liidu tasandil, et oleks võimalik selgitada ja põhjendada EAFRD vahendite kasutamist kõnealustel eesmärkidel.

                     (3)

                     Rakendusmääruses (EL) nr 808/2014 on sätestatud määruse (EL) nr 1305/2013 rakenduseeskirjad. Euroopa Parlamendi ja nõukogu määrusega (EL) 2020/872 (4) on muudetud määrust (EL) nr 1305/2013, kehtestades uue artikliga 39b erakorralise ajutise toetuse meetme põllumajandustootjatele ja VKEdele, keda COVID-19 kriis on eriti mõjutanud. Seepärast tuleks muuta määruse (EL) nr 1305/2013 rakenduseeskirju, et sätestada uue meetme kood ja asjakohane väljundnäitaja.

                     (4)

                     Komisjoni rakendusmäärust (EL) nr 809/2014, millega kehtestatakse määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega, (5) tuleks samuti muuta, et lisada uus meede erakorralise ajutise toetuse andmiseks põllumajandustootjatele ja VKEdele, keda COVID-19 kriis on eriti mõjutanud, IV jaotise asjaomaste sätete alusel, mida kohaldatakse muude maaelu arengu meetmete suhtes kui pindalapõhised ja loomadega seotud meetmed.

                     (5)

                     Seepärast tuleks rakendusmäärusi (EL) nr 808/2014 ja (EL) nr 809/2014 vastavalt muuta.

                     (6)

                     Käesolev määrus peaks COVID-19 kriisist tingitud olukorra pakilisuse tõttu jõustuma selle Euroopa Liidu Teatajas avaldamise päeval.

                     (7)

                     Käesoleva määrusega ettenähtud meetmed on kooskõlas maaelu arengu komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 808/2014 muutmine
            Rakendusmäärust (EL) nr 808/2014 muudetakse järgmiselt.

                        1)

                        Artikli 4 lõike 2 kolmanda lõigu punkt a asendatakse järgmise tekstiga:

                                    „a)

                                    kui on vaja võtta kiireloomulisi meetmeid, mis on tingitud loodusõnnetustest, katastroofidest või ebasoodsatest ilmastikutingimustest, mille esinemist on liikmesriigi pädev asutus ametlikult kinnitanud, või märkimisväärsetest ja ootamatutest muutustest liikmesriigi või piirkonna sotsiaalmajanduslikus olukorras, mille hulka kuuluvad rändest või pagulaste vastuvõtmisest tulenevad märkimisväärsed ja ootamatud demograafilised muutused. Kui maaelu arengu programmi muutmine COVID-19 kriisile reageerimiseks on kombineeritud kriisiga mitteseotud muudatustega, kohaldatakse käesolevat lõiku kõigi kombineeritud muudatuste suhtes, tingimusel et ettepanek maaelu arengu programmi muutmiseks esitatakse komisjonile 30. juuniks 2021;“.

                        2)

                        Artikli 14 lõige 4 asendatakse järgmisega:

                           „4.   Selliste tegevusliikide kohta, mille võimalik panus määruse (EL) nr 1305/2013 artikli 5 esimese lõigu punkti 2 alapunktis a, artikli 5 esimese lõigu punkti 5 alapunktides a–d ja artikli 5 esimese lõigu punkti 6 alapunktis a osutatud sihtvaldkondadesse on kindlaks määratud, selliste tegevusliikide kohta, mille võimalik panus kolmandate riikide kodanike integreerimisse on kindlaks määratud, või selliste tegevusliikide kohta, millega toetatakse COVID-19 kriisi mõju leevendamist ja taastamismeetmeid, tehakse määruse (EL) nr 1305/2013 artiklis 70 osutatud tegevusliikide elektroonilisse registrisse märge, mille abil on võimalik kindlaks teha toimingud, mis aitavad kaasa ühe või mitme kõnealuse sihtvaldkonna eesmärgi või eesmärkide saavutamisele.“

                        3)

                        I lisa muudetakse vastavalt käesoleva määruse I lisale.

                        4)

                        IV lisa muudetakse vastavalt käesoleva määruse II lisale.

                        5)

                        VII lisa muudetakse vastavalt käesoleva määruse III lisale.

            Artikkel 2
            Rakendusmääruse (EL) nr 809/2014 muutmine
            Rakendusmääruse (EL) nr 809/2014 artikkel 46 asendatakse järgmisega:

                  „Artikkel 46
                  Kohaldamisala
                  Käesolevat jaotist kohaldatakse artiklitega 14–20 ja artikli 21 lõikega 1 ette nähtud meetmete all kantud kulutustele, erandiks on iga-aastased toetused, mis on ette nähtud määruse (EL) nr 1305/2013 artikli 27 punktidega a ja b, artikli 28 lõikega 9, artiklitega 35 ja 36, artikliga 39b ning artikli 51 lõikega 2, määruse (EL) nr 1303/2013 artikli 35 lõikega 1 ja artikliga 20, artikli 36 punkti a alapunktiga vi, punkti b alapunktiga ii, vi ja vii, artikli 36 punkti b alapunktidega i ja iii, kui tegemist on asutamiskuludega, ning määruse (EÜ) nr 1698/2005 artiklitega 52 ja 63.“

            Artikkel 3
            Jõustumine
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 347, 20.12.2013, lk 487.

            (2)  ELT L 347, 20.12.2013, lk 549.

            (3)  Komisjoni 17. juuli 2014. aasta rakendusmäärus (EL) nr 808/2014, milles sätestatakse Euroopa Parlamendi ja nõukogu määruse (EL) nr 1305/2013 (Euroopa Maaelu Arengu Põllumajandusfondist (EAFRD) antavate maaelu arengu toetuste kohta) rakenduseeskirjad (ELT L 227, 31.7.2014, lk 18).

            (4)  Euroopa Parlamendi ja nõukogu 24. juuni 2020. aasta määrus (EL) 2020/872, millega muudetakse määrust (EL) nr 1305/2013 seoses erimeetmetega Euroopa Maaelu Arengu Põllumajandusfondi (EAFRD) raames erakorralise ajutise toetuse andmiseks COVID-19 puhangule reageerimiseks (ELT L 204, 26.6.2020, lk 1).

            (5)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).

            I LISA
            Määruse (EL) nr 808/2014 I lisa punktis 5 esitatud tabelisse lisatakse järgmine rida:

                           „Määruse (EL) nr 1305/2013 artikkel 39b

                           Erakorraline ajutine toetus põllumajandustootjatele ja VKEdele, keda COVID-19 kriis on eriti mõjutanud

                              21

                           Erakorraline ajutine toetus põllumajandustootjatele ja VKEdele, keda COVID-19 kriis on eriti mõjutanud

                           21“.

            II LISA
            Määruse (EL) nr 808/2014 IV lisa punktis 3 esitatud tabelis asendatakse väljundnäitajat O.4 käsitlev rida järgmisega:

                           „O.4

                              Toetatavate põllumajanduslike majapidamiste/toetusesaajate arv

                           3 (artikkel 16), 4.1 (artikkel 17), 5 (artikkel 18), 6 (artikkel 19), 8.1–8.4 (artikkel 21), 11 (artikkel 29), 12 (artikkel 30), 13 (artikkel 31), 14 (artikkel 33), 17.1 (artikkel 36), 21 (artikkel 39b) (määrus (EL) nr 1305/2013) “.

            III LISA
            Määruse (EL) nr 808/2014 VII lisa punkti 1 alapunktis b asendatakse tabelit C käsitlev kanne järgmisega:

                        „—

                        Tabel C: asjaomaste tulemuste ja meetmete jaotus valdkonna, soo ja/või vanuse kaupa ning kolmandate riikide kodanike integreerimisse panustavate tegevuste kaupa ning tegevuse ja toetuse liigi kaupa tegevuste puhul, mis toetavad COVID-19 kriisi mõju leevendamist ja taastamismeetmeid“.


title: Komisjoni rakendusmäärus (EL) 2020/1017, 13. juuli 2020, millega kehtestatakse 2020. aastaks Euroopa Parlamendi ja nõukogu määruses (EL) nr 1307/2013 sätestatud teatavate otsetoetuskavade suhtes kohaldatavad eelarve ülemmäärad

text:
                  14.7.2020

                  ET

                  Euroopa Liidu Teataja

                  L 225/1

         KOMISJONI RAKENDUSMÄÄRUS (EL) 2020/1017,
         13. juuli 2020,
         millega kehtestatakse 2020. aastaks Euroopa Parlamendi ja nõukogu määruses (EL) nr 1307/2013 sätestatud teatavate otsetoetuskavade suhtes kohaldatavad eelarve ülemmäärad
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009, (1) eriti selle artikli 22 lõiget 1, artikli 36 lõiget 4, artikli 42 lõiget 2, artikli 47 lõiget 3, artikli 49 lõiget 2, artikli 51 lõiget 4 ja artikli 53 lõiget 7,
         ning arvestades järgmist:

                     (1)

                     Komisjon peab iga liikmesriigi jaoks, kes rakendab määruse (EL) nr 1307/2013 III jaotise 1. peatüki kohast põhitoetuskava, sätestama 2020. aastaks kõnealuse määruse artikli 22 lõike 1 kohase iga-aastase riikliku ülemmäära, lahutades sama määruse II lisas sätestatud iga-aastasest riiklikust ülemmäärast sama määruse artiklite 42, 47, 49, 51 ja 53 kohaselt sätestatavad ülemmäärad. Vastavalt määruse (EL) nr 1307/2013 artikli 22 lõikele 2 võetakse arvesse kõiki liikmesriikide poolt kõnealuse sätte kohaselt kohaldatud suurendamisi.

                     (2)

                     Komisjon peab iga liikmesriigi jaoks, kes rakendab määruse (EL) nr 1307/2013 III jaotise 1. peatüki kohast ühtse pindalatoetuse kava, sätestama 2020. aastaks kõnealuse määruse artikli 36 lõike 4 kohase iga-aastase riikliku ülemmäära, lahutades sama määruse II lisas sätestatud iga-aastasest riiklikust ülemmäärast sama määruse artiklite 42, 47, 49, 51 ja 53 kohaselt sätestatavad ülemmäärad. Komisjon peab määruse (EL) nr 1307/2013 artikli 36 lõike 4 teise lõigu kohaselt võtma ühtse pindalatoetuse kava iga-aastast riiklikku ülemmäära sätestades arvesse kõiki liikmesriikide poolt kõnealuse sätte kohaselt kohaldatud suurendamisi.

                     (3)

                     Komisjon peab iga liikmesriigi jaoks, kes annab ümberjaotavat toetust vastavalt määruse (EL) nr 1307/2013 III jaotise 2. peatükile, sätestama 2020. aastaks kõnealuse määruse artikli 42 lõike 2 kohase iga-aastase riikliku ülemmäära, võttes aluseks liikmesriikide poolt sama määruse artikli 42 lõike 1 kohaselt teatatud protsendimäära.

                     (4)

                     Määruse (EL) nr 1307/2013 III jaotise 3. peatüki kohase kliimat ja keskkonda säästvate põllumajandustavade 2020. aasta toetuse suhtes tuleb kõnealuse määruse artikli 47 lõikes 3 osutatud iga-aastased riiklikud ülemmäärad 2020. aastaks arvutada kooskõlas sama määruse artikli 47 lõikega 1 ning need peavad moodustama 30 % asjakohase liikmesriigi riiklikust ülemmäärast, mis on sätestatud sama määruse II lisas.

                     (5)

                     Komisjon peab liikmesriikide jaoks, kes annavad looduslikust eripärast tingitud piirangutega alade toetust vastavalt määruse (EL) nr 1307/2013 III jaotise 4. peatükile, sätestama 2020. aastaks kõnealuse määruse artikli 49 lõike 2 kohased iga-aastased riiklikud ülemmäärad, võttes aluseks asjakohaste liikmesriikide poolt sama määruse artikli 49 lõike 1 kohaselt teatatud protsendimäära.

                     (6)

                     Määruse (EL) nr 1307/2013 III jaotise 5. peatüki kohase noorte põllumajandustootjate toetuse suhtes peab komisjon liikmesriikide poolt sama määruse artikli 51 lõike 1 kohaselt teatatud protsendimäära alusel sätestama 2020. aastaks kõnealuse määruse artikli 51 lõike 4 kohased iga-aastased riiklikud ülemmäärad, mis ei tohi ületada 2 % II lisas sätestatud iga-aastasest ülemmäärast.

                     (7)

                     Määruse (EL) nr 1307/2013 artikli 51 lõikega 2 nähakse ette, et kui liikmesriigis 2020. aastal antava noorte põllumajandustootjate toetuse kogusumma ületab kõnealuse määruse artikli 51 lõike 4 kohaselt sama liikmesriigi jaoks sätestatud ülemmäära, rahastab liikmesriik erinevuse, võttes arvesse sama määruse artikli 51 lõikes 1 sätestatud maksimumsummat. Selguse huvides on asjakohane sätestada see maksimumsumma iga liikmesriigi jaoks.

                     (8)

                     Komisjon peab iga liikmesriigi jaoks, kes annab 2020. aastal vabatahtlikku tootmiskohustusega seotud toetust vastavalt määruse (EL) nr 1307/2013 IV jaotise 1. peatükile, sätestama 2020. aastaks kõnealuse määruse artikli 53 lõike 7 kohase iga-aastase riikliku ülemmäära, võttes aluseks asjakohase liikmesriigi poolt sama määruse artikli 54 lõike 1 kohaselt teatatud protsendimäära.

                     (9)

                     Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu artikli 137 lõike 1 teise lõigu kohaselt ei kohaldata määrust (EL) nr 1307/2013, nagu seda kohaldatakse 2020. aastal, Ühendkuningriigis taotlusaasta 2020 suhtes. Seetõttu ei ole käesoleva määrusega vaja kehtestada Ühendkuningriigile 2020. aastaks asjakohaseid ülemmäärasid.

                     (10)

                     Seoses 2020. aastaga hakati määruses (EL) nr 1307/2013 sätestatud otsetoetuskavasid rakendama 1. jaanuaril 2020. Et kõnealuse määruse kohaldatavus taotlusaasta 2020 puhul oleks kooskõlas vastavate eelarve ülemmäärade kohaldatavusega, tuleks käesolevat määrust hakata kohaldama alates samast kuupäevast.

                     (11)

                     Käesoleva määrusega ettenähtud meetmed on kooskõlas otsetoetuste komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Määruse (EL) nr 1307/2013 artikli 22 lõike 1 kohase põhitoetuskava 2020. aasta riiklikud ülemmäärad on esitatud käesoleva määruse lisa I punktis.

               2.   Määruse (EL) nr 1307/2013 artikli 36 lõike 4 kohase ühtse pindalatoetuse kava 2020. aasta riiklikud ülemmäärad on esitatud käesoleva määruse lisa II punktis.

               3.   Määruse (EL) nr 1307/2013 artikli 42 lõike 2 kohase ümberjaotava toetuse 2020. aasta riiklikud ülemmäärad on esitatud käesoleva määruse lisa III punktis.

               4.   Määruse (EL) nr 1307/2013 artikli 47 lõike 3 kohase kliimat ja keskkonda säästvate põllumajandustavade toetuse 2020. aasta riiklikud ülemmäärad on esitatud käesoleva määruse lisa IV punktis.

               5.   Määruse (EL) nr 1307/2013 artikli 49 lõike 2 kohase looduslikust eripärast tingitud piirangutega alade toetuse 2020. aasta riiklikud ülemmäärad on esitatud käesoleva määruse lisa V punktis.

               6.   Määruse (EL) nr 1307/2013 artikli 51 lõike 4 kohase noorte põllumajandustootjate toetuse 2020. aasta riiklikud ülemmäärad on esitatud käesoleva määruse lisa VI punktis.

               7.   Määruse (EL) nr 1307/2013 artikli 51 lõike 1 kohase noorte põllumajandustootjate toetuse 2020. aasta maksimumsummad on esitatud käesoleva määruse lisa VII punktis.

               8.   Määruse (EL) nr 1307/2013 artikli 53 lõike 7 kohasele vabatahtliku tootmiskohustusega seotud toetusele ette nähtud 2020. aasta riiklikud ülemmäärad on esitatud käesoleva määruse lisa VIII punktis.

            Artikkel 2
            Käesolev määrus jõustub seitsmendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 347, 20.12.2013, lk 608.

            LISA
            I.   Määruse (EL) nr 1307/2013 artikli 22 lõike 1 kohase põhitoetuskava iga-aastased riiklikud ülemmäärad

                        (tuhandetes eurodes)

                        Kalendriaasta

                        2020

                        Belgia

                        211 289

                        Taani

                        530 782

                        Saksamaa

                        2 941 232

                        Iirimaa

                        825 611

                        Kreeka

                        1 091 170

                        Hispaania

                        2 845 377

                        Prantsusmaa

                        3 025 958

                        Horvaatia

                        149 768

                        Itaalia

                        2 118 140

                        Luksemburg

                        22 741

                        Malta

                        650

                        Madalmaad

                        459 920

                        Austria

                        470 383

                        Portugal

                        279 562

                        Sloveenia

                        75 223

                        Soome

                        262 840

                        Rootsi

                        399 568

                  II.   Määruse (EL) nr 1307/2013 artikli 36 lõike 4 kohase ühtse pindalatoetuse kava iga-aastased riiklikud ülemmäärad

                        (tuhandetes eurodes)

                        Kalendriaasta

                        2020

                        Bulgaaria

                        379 289

                        Tšehhi

                        478 299

                        Eesti

                        110 920

                        Küpros

                        29 643

                        Läti

                        160 460

                        Leedu

                        200 349

                        Ungari

                        727 048

                        Poola

                        1 553 589

                        Rumeenia

                        974 939

                        Slovakkia

                        221 593

                  III.   Määruse (EL) nr 1307/2013 artikli 42 lõike 2 kohase ümberjaotava toetuse iga-aastased riiklikud ülemmäärad

                           (tuhandetes eurodes)

                        Kalendriaasta

                        2020

                        Belgia

                        46 100

                        Bulgaaria

                        55 900

                        Saksamaa

                        330 210

                        Prantsusmaa

                        687 718

                        Horvaatia

                        33 208

                        Leedu

                        77 554

                        Poola

                        281 452

                        Portugal

                        23 050

                        Rumeenia

                        104 163

                  IV.   Määruse (EL) nr 1307/2013 artikli 47 lõike 3 kohase kliimat ja keskkonda säästvate põllumajandustavade toetuse iga-aastased riiklikud ülemmäärad

                        (tuhandetes eurodes)

                        Kalendriaasta

                        2020

                        Belgia

                        144 557

                        Bulgaaria

                        238 888

                        Tšehhi

                        261 843

                        Taani

                        245 627

                        Saksamaa

                        1 415 187

                        Eesti

                        50 810

                        Iirimaa

                        363 320

                        Kreeka

                        550 385

                        Hispaania

                        1 468 030

                        Prantsusmaa

                        2 063 154

                        Horvaatia

                        99 624

                        Itaalia

                        1 111 301

                        Küpros

                        14 593

                        Läti

                        90 826

                        Leedu

                        155 108

                        Luksemburg

                        10 030

                        Ungari

                        399 476

                        Malta

                        1 573

                        Madalmaad

                        198 261

                        Austria

                        207 521

                        Poola

                        1 017 297

                        Portugal

                        179 807

                        Rumeenia

                        570 959

                        Sloveenia

                        40 283

                        Slovakkia

                        118 316

                        Soome

                        157 389

                        Rootsi

                        209 930

                  V.   Määruse (EL) nr 1307/2013 artikli 49 lõike 2 kohase looduslikust eripärast tingitud piirangutega alade toetuse iga-aastased riiklikud ülemmäärad

                        (tuhandetes eurodes)

                        Kalendriaasta

                        2020

                        Taani

                        2 657

                        Sloveenia

                        2 122

                  VI.   Määruse (EL) nr 1307/2013 artikli 51 lõike 4 kohase noorte põllumajandustootjate toetuse iga-aastased riiklikud ülemmäärad

                        (tuhandetes eurodes)

                        Kalendriaasta

                        2020

                        Belgia

                        9 095

                        Bulgaaria

                        2 771

                        Tšehhi

                        1 746

                        Taani

                        15 556

                        Saksamaa

                        47 173

                        Eesti

                        1 321

                        Iirimaa

                        24 221

                        Kreeka

                        36 692

                        Hispaania

                        97 869

                        Prantsusmaa

                        68 772

                        Horvaatia

                        6 642

                        Itaalia

                        74 087

                        Küpros

                        686

                        Läti

                        6 055

                        Leedu

                        6 463

                        Luksemburg

                        501

                        Ungari

                        5 326

                        Malta

                        21

                        Madalmaad

                        13 217

                        Austria

                        13 835

                        Poola

                        33 910

                        Portugal

                        11 987

                        Rumeenia

                        20 547

                        Sloveenia

                        2 014

                        Slovakkia

                        1 706

                        Soome

                        5 246

                        Rootsi

                        13 995

                  VII.   Määruse (EL) nr 1307/2013 artikli 51 lõike 1 kohase noorte põllumajandustootjate toetuse maksimumsummad

                        (tuhandetes eurodes)

                        Kalendriaasta

                        2020

                        Belgia

                        9 637

                        Bulgaaria

                        15 926

                        Tšehhi

                        17 456

                        Taani

                        16 375

                        Saksamaa

                        94 346

                        Eesti

                        3 387

                        Iirimaa

                        24 221

                        Kreeka

                        36 692

                        Hispaania

                        97 869

                        Prantsusmaa

                        137 544

                        Horvaatia

                        6 642

                        Itaalia

                        74 087

                        Küpros

                        973

                        Läti

                        6 055

                        Leedu

                        10 341

                        Luksemburg

                        669

                        Ungari

                        26 632

                        Malta

                        105

                        Madalmaad

                        13 217

                        Austria

                        13 835

                        Poola

                        67 820

                        Portugal

                        11 987

                        Rumeenia

                        38 064

                        Sloveenia

                        2 686

                        Slovakkia

                        7 888

                        Soome

                        10 493

                        Rootsi

                        13 995

                  VIII.   Määruse (EL) nr 1307/2013 artikli 53 lõike 7 kohase vabatahtliku tootmiskohustusega seotud toetuse iga-aastased riiklikud ülemmäärad

                        (tuhandetes eurodes)

                        Kalendriaasta

                        2020

                        Belgia

                        80 935

                        Bulgaaria

                        119 444

                        Tšehhi

                        130 921

                        Taani

                        24 135

                        Eesti

                        6 315

                        Iirimaa

                        3 000

                        Kreeka

                        182 056

                        Hispaania

                        584 919

                        Prantsusmaa

                        1 031 577

                        Horvaatia

                        49 812

                        Itaalia

                        478 600

                        Küpros

                        3 891

                        Läti

                        45 413

                        Leedu

                        77 554

                        Luksemburg

                        160

                        Ungari

                        199 738

                        Malta

                        3 000

                        Madalmaad

                        3 350

                        Austria

                        14 526

                        Poola

                        504 743

                        Portugal

                        117 535

                        Rumeenia

                        272 554

                        Sloveenia

                        17 456

                        Slovakkia

                        59 120

                        Soome

                        102 828

                        Rootsi

                        90 970


title: Komisjoni rakendusmäärus (EL) 2020/1018, 13. juuli 2020, millega kiidetakse madala riskiastmega toimeainena heaks raud(III)pürofosfaat kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011 (EMPs kohaldatav tekst)

text:
                  14.7.2020

                  ET

                  Euroopa Liidu Teataja

                  L 225/9

         KOMISJONI RAKENDUSMÄÄRUS (EL) 2020/1018,
         13. juuli 2020,
         millega kiidetakse madala riskiastmega toimeainena heaks raud(III)pürofosfaat kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 koostoimes kõnealuse määruse artikli 22 lõikega 1,
         ning arvestades järgmist:

                     (1)

                     28. detsembril 2015 esitas äriühing BROS Sp. z o.o. Sp.k. kooskõlas määruse (EÜ) nr 1107/2009 artikli 7 lõikega 1 Poolale taotluse toimeaine raud(III)pürofosfaadi heakskiitmiseks.

                     (2)

                     Vastavalt kõnealuse määruse artikli 9 lõikele 3 teatas referentliikmesriik Poola 24. juunil 2016. aastal taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.

                     (3)

                     Referentliikmesriik esitas 21. augustil 2018 komisjonile ja toiduohutusametile esialgse hindamisaruande, milles hinnatakse, kas kõnealune toimeaine vastab eeldatavalt määruse (EÜ) nr 1107/2009 artiklis 4 sätestatud heakskiitmise kriteeriumidele.

                     (4)

                     Toiduohutusamet järgis määruse (EÜ) nr 1107/2009 artikli 12 lõike 1 sätteid. Kooskõlas määruse (EÜ) nr 1107/2009 artikli 12 lõikega 3 nõudis toiduohutusamet, et taotleja esitaks liikmesriikidele, komisjonile ja toiduohutusametile täiendavat teavet. Referentliikmesriigi hinnang täiendavale teabele esitati toiduohutusametile ajakohastatud esialgse hindamisaruandena 9. augustil 2019.

                     (5)

                     17. detsembril 2019 teatas toiduohutusamet taotlejale, liikmesriikidele ja komisjonile oma järelduse (2) selle kohta, kas võib eeldada, et toimeaine raud(III)pürofosfaat vastab määruse (EÜ) nr 1107/2009 artiklis 4 sätestatud heakskiitmise kriteeriumidele. Toiduohutusamet tegi oma järelduse üldsusele kättesaadavaks.

                     (6)

                     Komisjon esitas 23. ja 24. märtsil 2020. aastal alalisele taime-, looma-, toidu- ja söödakomiteele raud(III)pürofosfaati käsitleva läbivaatamisaruande ja 19. mail 2020 käesoleva määruse eelnõu raud(III)pürofosfaadi heakskiitmise kohta.

                     (7)

                     Taotlejale anti võimalus esitada märkusi läbivaatamisaruande kohta.

                     (8)

                     Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusviisiga seoses ning eelkõige läbivaatamisaruandes uuritud ja üksikasjalikult käsitletud kasutusviisidega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                     (9)

                     Lisaks leiab komisjon, et raud(III)pürofosfaat on madala riskiastmega toimeaine vastavalt määruse (EÜ) nr 1107/2009 artiklile 22. Raud(III)pürofosfaat ei ole probleemne aine ja see vastab määruse (EÜ) nr 1107/2009 II lisa punktis 5 sätestatud tingimustele, sealhulgas punkti 5.1.2 teisele lõigule. Täpsemalt öeldes, kuigi raud(III)pürofosfaati peetakse püsivaks, laguneb see lõpuks ioonideks, mis on inimtoidu looduslikud koostisosad, mida leidub keskkonnas kõikjal ning mis on loomade ja taimede elutegevuseks olulised. Seega on määruse (EÜ) nr 1107/2009 kohaselt heaks kiidetud kasutusviisidest tulenev täiendav kokkupuude inimeste, loomade ja keskkonna puhul eeldatavasti väheoluline, võrreldes eeldatava kokkupuutega tegelikes looduslikes oludes.

                     (10)

                     Seepärast on asjakohane raud(III)pürofosfaat madala riskiastmega ainena heaks kiita.

                     (11)

                     Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmäärust (EL) nr 540/2011 (3) vastavalt muuta.

                     (12)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiitmine
            I lisas kirjeldatud toimeaine raud(III)pürofosfaat kiidetakse heaks vastavalt kõnealuses lisas esitatud tingimustele.

            Artikkel 2
            Rakendusmääruse (EL) nr 540/2011 muutmine
            Rakendusmäärust (EL) nr 540/2011 muudetakse vastavalt käesoleva määruse II lisale.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 309, 24.11.2009, lk 1.

            (2)  EFSA (Euroopa Toiduohutusamet), 2020. „Conclusion on the peer review of the pesticide risk assessment of the active substance ferric pyrophosphate“ (Järeldused toimeaine raud(III)pürofosfaadi pestitsiidina kasutamise riskihindamist käsitleva vastastikuse eksperdihinnangu kohta), EFSA Journal 2020; 18(1): 5986. 25 lk, doi:10.2903/j.efsa.2020.5986.

            (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            I LISA

                           Tavanimetus, tunnuskoodid

                           IUPACi nimetus

                           Puhtus
                            (1)

                           Heakskiitmise kuupäev

                           Heakskiidu aegumine

                           Erisätted

                        Raud(III)pürofosfaat
                        CASi nr: 10058-44-3
                        CIPACi nr: –

                        raud(III)difosfaat

                        ≥ 802 g/kg
                        Järgmised lisandid on toksikoloogiliselt ja keskkonna seisukohalt problemaatilised ja nende sisaldus tehnilises materjalis ei tohi ületada järgmisi väärtusi:

                                    —

                                    plii: 3 mg/kg

                                    —

                                    elavhõbe: 0,1 mg/kg

                                    —

                                    kaadmium: 1 mg/kg

                        3.8.2020

                        3.8.2035

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse raud(III)pürofosfaadi kohta koostatud läbivaatamisaruande järeldusi, eelkõige selle I ja II liidet.

               (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.

            II LISA
            Rakendusmääruse (EL) nr 540/2011 lisa D osasse lisatakse järgmine kanne.

                              Nr

                              Tavanimetus, tunnuskoodid

                              IUPACi nimetus

                              Puhtus
                               (1)

                              Heakskiitmise kuupäev

                              Heakskiidu aegumine

                              Erisätted

                           „20

                           Raud(III)pürofosfaat
                           CASi nr: 10058-44-3
                           CIPACi nr: –

                           raud(III)difosfaat

                           ≥ 802 g/kg
                           Järgmised lisandid on toksikoloogiliselt ja keskkonna seisukohalt problemaatilised ja nende sisaldus tehnilises materjalis ei tohi ületada järgmisi väärtusi:

                                       —

                                       plii: 3 mg/kg

                                       —

                                       elavhõbe: 0,1 mg/kg

                                       —

                                       kaadmium: 1 mg/kg

                           3.8.2020

                           3.8.2035

                           Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse raud(III)pürofosfaadi kohta koostatud läbivaatamisaruande järeldusi, eelkõige selle I ja II liidet.“

               (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.


title: Komisjoni rakendusmäärus (EL) 2020/1019, 13. juuli 2020, millega muudetakse rakendusmäärust (EL) 2015/840

text:
                  14.7.2020

                  ET

                  Euroopa Liidu Teataja

                  L 225/13

         KOMISJONI RAKENDUSMÄÄRUS (EL) 2020/1019,
         13. juuli 2020,
         millega muudetakse rakendusmäärust (EL) 2015/840
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 514/2014, millega sätestatakse Varjupaiga-, Rände- ja Integratsioonifondi ning politseikoostöö, kuritegevuse tõkestamise ja selle vastu võitlemise ning kriisiohje rahastamisvahendi suhtes kohaldatavad üldsätted, (1) eriti selle artikli 27 lõiget 5,
         ning arvestades järgmist:

                     (1)

                     Komisjoni rakendusmääruse (EL) 2015/840 (2) artikli 5 lõikes 2 on sätestatud, et vastutava asutuse tehtavad kohapealsed tegevuslikud kontrollid eelarveaastal hõlmavad vähemalt 20 % kõnealusel eelarveaastal elluviidavatest projektidest.

                     (2)

                     COVID-19 pandeemia on mõjutanud liikmesriike enneolematul viisil. Kriis on sundinud liikmesriike piirama liikumisvabadust oma territooriumil ja see on muutnud kohapealsete kontrollide tegemise keeruliseks.

                     (3)

                     Selleks et vastutavatel asutustel oleks nõutavaid kohapealseid tegevuslikke kontrolle võimalik teha paindlikult, on asjakohane muuta kehtivaid norme, et vältida viivitusi raamatupidamisarvestuse kontrollimise ja heakskiitmise menetluses. See paindlikkus tuleks saavutada seeläbi, et vastutavatele asutustele antakse võimalus teha kohapealseid tegevuslikke kontrolle programmitöö perioodi hilisemas etapis, kui COVID-19 pandeemia tõttu ei ole kõnealusel eelarveaastal võimalik kontrollida vähemalt 20 % kõnealusel eelarveaastal elluviidavatest projektidest.

                     (4)

                     Määrus (EL) nr 514/2014 ja seega ka käesolev määrus on Iirimaa suhtes siduvad.

                     (5)

                     Määrus (EL) nr 514/2014 ja seega ka käesolev määrus on Ühendkuningriigi suhtes siduvad. Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu (3) artiklile 138 kohaldatakse Ühendkuningriigi suhtes pärast 31. detsembrit 2020 kuni liidu programmide ja meetmete lõppemiseni jätkuvalt kohaldatavat liidu õigust, sealhulgas finantskorrektsioone ning raamatupidamisarvestuse kontrollimise ja heakskiitmise menetlust käsitlevaid õigusnorme.

                     (6)

                     Määrus (EL) nr 514/2014 ega käesolev määrus ei ole Taani suhtes siduvad.

                     (7)

                     Võttes arvesse COVID-19 pandeemiaga seotud olukorra kiireloomulisust, on asjakohane, et käesolev määrus jõustub järgmisel päeval pärast selle avaldamist Euroopa Liidu Teatajas.

                     (8)

                     Käesolevas määruses esitatud meetmed on kooskõlas määruse (EL) nr 514/2014 artikli 59 lõike 1 alusel asutatud Varjupaiga-, Rände- ja Integratsioonifondi ning Sisejulgeolekufondi komitee arvamusega.

                     (9)

                     Seepärast tuleks rakendusmäärust (EL) 2015/840 vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2015/840 artikli 5 lõige 2 asendatakse järgmisega:

                  „2.   Eelarveaastal N tehtavad kohapealsed tegevuslikud kontrollid hõlmavad vähemalt 20 % kõnealusel eelarveaastal elluviidavatest projektidest, mis on esitatud määruse (EL) nr 514/2014 artiklis 39 osutatud vastavas raamatupidamise aastaaruandes. Kui seda miinimumi ei ole võimalik eelarveaastal N COVID-19 pandeemia tõttu saavutada, tehakse eelarveaastal N tegemata jäänud kontrollid programmitöö perioodi hilisemas etapis.“

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
            Brüssel, 13. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 150, 20.5.2014, lk 112.

            (2)  Komisjoni 29. mai 2015. aasta rakendusmäärus (EL) 2015/840 vastutavate asutuste tehtavate kontrollide kohta vastavalt Euroopa Parlamendi ja nõukogu määrusele (EL) nr 514/2014, millega sätestatakse Varjupaiga-, Rände- ja Integratsioonifondi ning politseikoostöö, kuritegevuse tõkestamise ja selle vastu võitlemise ning kriisiohje rahastamisvahendi suhtes kohaldatavad üldsätted (ELT L 134, 30.5.2015, lk 1).

            (3)  ELT C 384I, 12.11.2019, lk 1.


title: Komisjoni rakendusmäärus (EL) 2020/1020, 13. juuli 2020, millega muudetakse rakendusmäärust (EL) nr 801/2014

text:
                  14.7.2020

                  ET

                  Euroopa Liidu Teataja

                  L 225/15

         KOMISJONI RAKENDUSMÄÄRUS (EL) 2020/1020,
         13. juuli 2020,
         millega muudetakse rakendusmäärust (EL) nr 801/2014
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 516/2014, millega luuakse Varjupaiga-, Rände- ja Integratsioonifond, (1) eriti selle artikli 17 lõiget 8,
         olles konsulteerinud Varjupaiga-, Rände- ja Integratsioonifondi ning Sisejulgeolekufondi komiteega
         ning arvestades järgmist:

                     (1)

                     Komisjoni rakendusmääruse (EL) nr 801/2014 (2) artikli 2 lõikes 1 on sätestatud, et ümberasustatud inimeste jaoks mõeldud lisavahendite saamiseks tuleb asjaomased isikud tegelikult ümber asustada asjaomase perioodi ja kuni kuue järgneva kuu jooksul.

                     (2)

                     COVID-19 pandeemia on aga liikmesriikide jõupingutusi ümberasustamise valdkonnas enneolematult mõjutanud. Kriisi tõttu on liikmesriigid pidanud ümberasustamistegevuse peatama ja kehtestama oma territooriumile sisenemise piirangud.

                     (3)

                     Peale selle on ÜRO Pagulaste Ülemvoliniku Amet ja Rahvusvaheline Migratsiooniorganisatsioon, kes on ümberasustamisel liikmesriikide peamised partnerid, peatanud COVID-19 pandeemia tõttu ajutiselt oma tegevuse. Lisaks ei ole paljudes esimestes varjupaigariikides kehtestatud reisikeeldude tõttu liikmesriikidel praeguses olukorras võimalik korraldada ümberasustamiskandidaatide valimise missioone.

                     (4)

                     COVID-19 pandeemial on märkimisväärsed tagajärjed mitte ainult ümberasustamislubaduste täitmisele, vaid ka suutlikkusele kasutada ära Varjupaiga-, Rände- ja Integratsioonifondi abi.

                     (5)

                     Selleks et liikmesriigid saaksid täita oma kindlat kohustust rakendada ümberasustamismeetmeid, on vaja tagada, et vastavat rahalist toetust kasutatakse paindlikult ja tõhusalt.

                     (6)

                     Selleks on asjakohane pikendada aastaid 2018–2020 hõlmava ümberasustamisperioodi rakendamise tähtpäeva 30. juunilt 202131. detsembrile 2021.

                     (7)

                     Määrus (EL) nr 516/2014 ja seega ka käesolev määrus on Iirimaa suhtes siduvad.

                     (8)

                     Määrus (EL) nr 516/2014 ja seega ka käesolev määrus on Ühendkuningriigi suhtes siduvad. Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu (3) artiklile 138 kohaldatakse Ühendkuningriigi suhtes pärast 31. detsembrit 2020 kuni liidu programmide ja meetmete lõppemiseni jätkuvalt kohaldatavat liidu õigust, sealhulgas finantskorrektsioone ning raamatupidamisarvestuse kontrollimise ja heakskiitmise menetlust käsitlevaid õigusnorme.

                     (9)

                     Määrus (EL) nr 516/2014 ega käesolev määrus ei ole Taani suhtes siduvad.

                     (10)

                     Võttes arvesse COVID-19 pandeemiaga seotud olukorra kiireloomulisust, on asjakohane, et käesolev määrus jõustub järgmisel päeval pärast selle avaldamist Euroopa Liidu Teatajas.

                     (11)

                     Seepärast tuleks rakendusmäärust (EL) nr 801/2014 vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 801/2014 artikli 2 lõige 1 asendatakse järgmisega.

                  „1.   Lisavahendite saamiseks tuleb asjaomased isikud tegelikult ümber asustada asjaomase perioodi ja kuni kuue järgneva kuu jooksul. Artikli 1 lõike 1 punktis c nimetatud ümberasustamisperioodi puhul aga tuleb asjaomased isikud tegelikult ümber asustada asjaomase perioodi ja kuni kaheteistkümne järgneva kuu jooksul.
                  Liikmesriigid säilitavad andmed, mis on vajalikud ümberasustatud isikute ja nende ümberasustamise kuupäeva nõuetekohaseks kindlakstegemiseks.
                  Kui inimesed kuuluvad ühte määruse (EL) nr 516/2014 artikli 17 lõikes 2 osutatud prioriteetsetest kategooriatest ja isikurühmadest, säilitavad liikmesriigid selle kohta asjakohased tõendid.“

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
            Brüssel, 13. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 150, 20.5.2014, lk 168.

            (2)  Komisjoni 24. juuli 2014. aasta rakendusmäärus (EL) nr 801/2014, millega kehtestatakse liidu ümberasustamisprogrammile Varjupaiga-, Rände- ja Integratsioonifondi raames vahendite eraldamise mehhanismi ajakava ja muud rakendustingimused (ELT L 219, 25.7.2014, lk 19).

            (3)  ELT C 384I, 12.11.2019, lk 1.


title: Komisjoni rakendusmäärus (EL) 2020/1024, 14. juuli 2020, millega avatakse teatavate Vietnami Sotsialistlikust Vabariigist pärit toodete tariifikvoodid ja sätestatakse nende haldamine

text:
                  15.7.2020

                  ET

                  Euroopa Liidu Teataja

                  L 226/1

         KOMISJONI RAKENDUSMÄÄRUS (EL) 2020/1024,
         14. juuli 2020,
         millega avatakse teatavate Vietnami Sotsialistlikust Vabariigist pärit toodete tariifikvoodid ja sätestatakse nende haldamine
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 58 lõiget 1,
         ning arvestades järgmist:

                     (1)

                     Euroopa Liidu ja Vietnami Sotsialistliku Vabariigi vaheline vabakaubandusleping (edaspidi „leping“) allkirjastati 30. juunil 2019 kooskõlas nõukogu otsusega (EL) 2019/1121 (2). Leping sõlmiti liidu nimel nõukogu 12. juuni 2020. aasta otsusega (EL) 2020/753 (3).

                     (2)

                     Lepingus on sätestatud, et Vietnamist pärit kaupade liitu importimisel kohaldatavaid tollimakse tuleb vähendada või need kaotada vastavalt lepingu 2-A lisa liites 2-A-1 sätestatud tariifitabelile. Lisas 2-A on ka sätestatud, et teatavate kaupade tollimakse vähendatakse tariifikvootide ulatuses.

                     (3)

                     Lepingu 2-A lisas on kindlaks määratud, et tariifikvooti kohaldatakse aasta kaupa ja importi tuleks seega hallata kalendriaasta alusel. Kuna lepingut kohaldatakse alates 1. augustist 2020, tuleks 2020. aasta proportsionaalsed kogused ja järgmiste aastate kogused sätestada vastavalt lepingu 2-A lisa B jaole.

                     (4)

                     Lepingu protokollis nr 1 on määratletud mõiste „päritolustaatusega tooted“ ja käsitletud halduskoostöö viise. Selle protokolli artikli 15 lõikes 2 kirjeldatud päritolutõendi esitamisel kohaldatakse Vietnamist pärit toodete liitu importimisel nende suhtes käesolevas määruses sätestatud sooduskorda.

                     (5)

                     Tariifikvooti peaks haldama komisjon vabasse ringlusse lubamise deklaratsioonide aktsepteerimise kuupäevade kronoloogilise järjekorra alusel ning vastavalt komisjoni rakendusmääruses (EL) 2015/2447 (4) sätestatud tariifikvootide haldamise eeskirjadele.

                     (6)

                     Leping jõustub 1. augustil 2020. aastal (5). Selleks et tagada lepingus sätestatud kvootide tõhus haldamine ja õigeaegne kohaldamine, tuleks käesolevat määrust kohaldada alates sellest kuupäevast.

                     (7)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Liidu tariifikvoodid avatakse Vietnamist pärit kaupadele vastavalt käesoleva määruse lisale.

            Artikkel 2
            Käesoleva määruse lisaga kehtestatud tariifikvoote hallatakse vastavalt komisjoni rakendusmääruse (EL) 2015/2447 artiklitele 49–54.

            Artikkel 3
            Käesoleva määruse lisas loetletud kaubad peavad vastama lepingu protokollis nr 1 sätestatud päritolureeglitele, et nende suhtes saaks kohaldada käesolevas määruses sätestatud tariifikvoote. Vietnamist pärit toodete liitu importimisel kohaldatakse kvoote, kui esitatakse päritolusertifikaat või päritoludeklaratsioon, mis on sätestatud lepingu protokolli nr 1 artikli 15 lõikes 2.

            Artikkel 4
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Seda kohaldatakse alates 1. augustist 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 269, 10.10.2013, lk 1.

            (2)  Nõukogu 25. juuni 2019. aasta otsus (EL) 2019/1121 Euroopa Liidu ja Vietnami Sotsialistliku Vabariigi vahelisele vabakaubanduslepingu Euroopa Liidu nimel allakirjutamise kohta (ELT L 177, 2.7.2019, lk 1).

            (3)  Nõukogu 30. märtsi 2020. aasta otsus (EL) 2020/753 Euroopa Liidu ja Vietnami Sotsialistliku Vabariigi vahelise vabakaubanduslepingu sõlmimise kohta (ELT L 186, 12.6.2020, lk 1).

            (4)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).

            (5)  Teatis, mis käsitleb Euroopa Liidu ja Vietnami Sotsialistliku Vabariigi vahelise vabakaubanduslepingu jõustumise kuupäeva (ELT L 207, 30.6.2020, lk 3).

            LISA
            Kombineeritud nomenklatuuri klassifitseerimise üldreeglitest olenemata on soodustuskava kohaldamisala käesoleva lisa kontekstis kindlaks määratud nii nõukogu määruse (EMÜ) nr 2658/87 (1) I lisa kohaste CN-koodidega, mis on esitatud komisjoni rakendusmäärusega (EL) 2019/1776 (2) muudetud versioonis, kui ka käesoleva lisa tabeli neljandas veerus esitatud toote kirjeldusega.

                        Jrk-nr

                        CN-kood

                        TARICi alamrubriik

                        Toote kirjeldus

                        Kvoodi kehtivusaeg

                        Kvoodi maht (netomass tonnides, kui ei ole ette nähtud teisiti)

                        Tollimaksu määr

                        09.8200

                        0408 11 80
                        0408 19 81
                        0408 19 89
                        0408 91 80
                        0408 99 80

                        Kooreta linnumunad ja munakollased

                        1.8.2020–31.12.2020
                        1.1.2021–31.12.2021 ja igal sellele järgneval kalendriaastal

                        208,334 tonni
                        500 tonni

                        0 %

                        09.8201

                        0703 20 00

                        Küüslauk

                        1.8.2020–31.12.2020
                        1.1.2021–31.12.2021 ja igal sellele järgneval kalendriaastal

                        167,668 tonni
                        400 tonni

                        0 %

                        09.8202

                        ex
                        ex

                        0710 40 00
                        2001 90 30

                        99
                        10
                        99

                        Suhkrumais (Zea mays var. saccharata), v.a maisitõlvikutes läbimõõduga 8–12 mm

                        1.8.2020–31.12.2020
                        1.1.2021–31.12.2021 ja igal sellele järgneval kalendriaastal

                        2 083,334  tonni
                        5 000  tonni

                        0 %

                        ex

                        2005 80 00

                        10
                        99

                        09.8203

                        1108 14 00

                        Maniokitärklis

                        1.8.2020–31.12.2020
                        1.1.2021–31.12.2021 ja igal sellele järgneval kalendriaastal

                        12 500  tonni
                        30 000  tonni

                        0 %

                        09.8204

                        1604 14 21
                        1604 14 31
                        1604 14 41
                        1604 14 28
                        1604 14 38
                        1604 14 48
                        1604 14 90
                        1604 19 39
                        1604 20 70

                        Tuun, vööttuun, pelamiid ja muud perekonna Euthynnus kalad

                        1.8.2020–31.12.2020
                        1.1.2021–31.12.2021 ja igal sellele järgneval kalendriaastal

                        4 791,668  tonni
                        11 500  tonni

                        0 %

                        09.8205

                        1604 20 05

                        Surimitooted

                        1.8.2020–31.12.2020
                        1.1.2021–31.12.2021 ja igal sellele järgneval kalendriaastal

                        208,334 tonni
                        500 tonni

                        0 %

                        09.8206

                        1701 13 10
                        1701 13 90
                        1701 14 10
                        1701 91 00
                        1701 99 10
                        1701 99 90
                        1702 30 50
                        1702 90 50
                        1702 90 71
                        1702 90 75
                        1702 90 79
                        1702 90 95
                        1806 10 30
                        1806 10 90

                        Suhkur ja muud suure suhkrusisaldusega tooted

                        1.8.2020–31.12.2020
                        1.1.2021–31.12.2021 ja igal sellele järgneval kalendriaastal

                        8 333,334  tonni (väljendatud toorsuhkru ekvivalendina)
                        20 000  tonni (väljendatud toorsuhkru ekvivalendina)

                        0 %

                        09.8207

                        1701 14 90

                        Erisuhkur

                        1.8.2020–31.12.2020
                        1.1.2021–31.12.2021 ja igal sellele järgneval kalendriaastal

                        166,668 tonni
                        400 tonni

                        0 %

                        09.8208

                        0711 51 00
                        2001 90 50
                        2003 10 20
                        2003 10 30

                        Seened

                        1.8.2020–31.12.2020
                        1.1.2021–31.12.2021 ja igal sellele järgneval kalendriaastal

                        145,834 tonni
                        350 tonni

                        0 %

                        09.8209

                        2207 10 00
                        2207 20 00

                        Etanool

                        1.8.2020–31.12.2020
                        1.1.2021–31.12.2021 ja igal sellele järgneval kalendriaastal

                        416,668 tonni
                        1 000  tonn

                        0 %

                        09.8210

                        2905 43 00
                        2905 44 11
                        2905 44 19
                        2905 44 91
                        3505 10 10
                        3505 10 90
                        3824 60 19

                        Mannitool, sorbitool, dekstriinid ja muud modifitseeritud tärklised

                        1.8.2020–31.12.2020
                        1.1.2021–31.12.2021 ja igal sellele järgneval kalendriaastal

                        833,334 tonni
                        2 000  tonni

                        0 %

               (1)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

               (2)  Komisjoni 9. oktoobri 2019. aasta rakendusmäärus (EL) 2019/1776, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 280, 31.10.2019, lk 1).